Hvis ingen har noe å innvende, vil jeg etterkomme anmodningen.
Fungerende president vil anmode det forrige lagtings sekretær, Rolf Reikvam, om midlertidig å fungere som sekretær.
Det skal først velges president og visepresident. Når det gjelder valg av president og visepresident, følger Lagtinget forretningsordenens § 4 femte ledd, som ble referert under Stortingets konstituering. Fungerende president ber om forslag til Lagtingets president.
Jeg tillater meg å foreslå Inge Lønning.
Inge Lønning er foreslått valgt til Lagtingets president. – Andre forslag foreligger ikke.
Presidenten ber så om forslag til Lagtingets visepresident.
Jeg foreslår Ola T. Lånke.
Ola T. Lånke er foreslått valgt til Lagtingets visepresident. – Andre forslag foreligger ikke.
Det skal så velges sekretær til Lagtinget, og presidenten ber om forslag.
Eg foreslår Rolf Reikvam. Eg synest han har gjort ein god jobb.[[Munterhet i salen]]
Det er ikke tillatt med valgtaler! Rolf Reikvam er foreslått som Lagtingets sekretær. – Andre forslag foreligger ikke.
Det skal så velges visesekretær, og presidenten ber om forslag.
Jeg foreslår Åse M. Schmidt.
Åse M. Schmidt er foreslått som Lagtingets visesekretær. – Andre forslag foreligger ikke.
Det skal så velges første og annen varapresident. Presidenten ber om forslag til første varapresident.
Jeg vil foreslå Finn Martin Vallersnes.
Finn Martin Vallersnes er foreslått som Lagtingets første varapresident. – Andre forslag foreligger ikke.
Presidenten ber så om forslag til annen varapresident.
Jeg har gleden av å foreslå Leif Helge Kongshaug.
Leif Helge Kongshaug er foreslått som Lagtingets annen varapresident. – Andre forslag foreligger ikke.
Det skal til slutt velges varasekretær, og presidenten ber om forslag.
Eg har gleda av å foreslå Tor-Arne Strøm.
Tor-Arne Strøm er foreslått som varasekretær. – Andre forslag foreligger ikke.
Med dette har Lagtinget konstituert seg, og det vil bli sendt melding om dette til Stortinget og Odelstinget.